પ્રાપ્ત વિગત અનુસાર ફોરેસ્ટ ખાતામાં નોકરી કરતા અને કંજેટા ગામે રહેતા હરિશચંદ્ર કરણસિંહ પુવાર તેના સ્ટાફના માણસો સાથે ગત રોજ રાતે સાડા સાત વાગ્યાના સુમારે કાયદેસરની સરકારી ફરજમાં પેટ્રોલીંગમાં લીમડી મેન્દ્રી ગામના જંગલમાં હતા તે વખતે અગાઉના જંગલના લાકડાના કેસની અદાવત રાખી લીમડી મેન્દ્રી ગામના વનરાજસિંહ રમેશભાઇ, વખતસિંહ રમેશભાઇ, મુકેશભાઇ રમેશભાઇ તથા રમેશભાઇ ભેદીયાભાઇ ચૌહાણ વગેરે મોટરસાયકલ પર તથા દોડતા આવી હરિશચંદ્ર પુવાર તથા તેના સ્ટાફના માણસોને બેફામ બિભત્સ ગાળો બોલી હરિશચંદ્ર પુવારને લાકડી, હોકી તથા ગડદાપાટુનો માર માર્યો હતો.